Télegonos (syn Odysea)

Télegonos (, ) je v gréckej mytológii syn itackého kráľa Odysea a čarodejnice Kirky.Hesiodos, Theogonia, 1011.

Télegonos, syn čarodejnice Kirky sa narodil po odchode svojho otca Odysea, ktorý cestou z Tróje nedobrovoľne strávil celý rok na ich ostrove. Keď Télegonos dospel, rozhodol sa odísť otca hľadať a dostal sa až na Itaku.Apollodoros, Epitome, 7,36.  Na Itake sa však jeho druhovia, ktorí ho sprevádzali, dostali do konfliktu s miestnym obyvateľstvom a začali ostrov plieniť. Odyseus sa im preto na čele svojho vojska postavil na odpor a Télegonos, ktorý pribehol svojim druhom na pomoc, otca v boji zabil.Hyginus, Fabulae 127.

Až nad mŕtvym telom sa potom dozvedel, že je to jeho otec a preto mu preukázal aspoň posmrtnú poctu a jeho telo potom odviezol na matkin ostrov, kde ho pochoval. Neskôr sa oženil s vdovou po otcovi Pénelopou,Apollodoros, Epitome, 7,37. ktorá mu porodila syna Itala, podľa ktorého nazvali Itáliu.

Podľa rímskych mýtov sa Télegonos odsťahoval do Itálie, kde založil mesto "Praemeste", dnešnú Palestrinu. 

 Referencie a bibliografia 

Kategória:Postavy gréckej mytológie